12.6.2023
FI
Euroopan unionin virallinen lehti
C 204/9
Lisäksi EKP ehdottaa yhteisen seurantamekanismin uutuuden vuoksi, että sille annettaisiin enemmän joustovaraa sen mahdollisen työn laajuuden suhteen.
Tätä varten olisi otettava käyttöön säännös, joka mahdollistaa, jos sitä pidetään hyödyllisenä, kahden tai useamman yhteisen seurantamekanismin jäsenen välillä sopimisen siitä, että yhteisen seurantamekanismin kehystä käytetään perustana monialaisten analyysien toteuttamiselle keskusvastapuo­ limääritykseen liittyvissä muissa unionin laajuisissa ja monialaisissa yhteistä etua koskevissa aiheissa.
1.5.
Kolmansien maiden tunnustettujen keskusvastapuolten valvonta EKP kannattaa yleisesti muutoksia, joilla lisätään kolmansien maiden keskusvastapuolten tunnustamisprosessin suhteellisuutta, sekä muutoksia, joilla varmistetaan, että ESMA saa kaikki tarvittavat tiedot kolmansien maiden toisen tason keskusvastapuolilta valvontatoimiaan varten.
EKP ehdottaa, että liikkeeseen laskevan keskuspankin kuulemisen laajuutta selkeytetään edelleen kolmansien maiden toisen tason keskusvastapuolia koskevien valvontatoimien ja -menettelyjen osalta.
Tällä hetkellä kuulemisen laajuus rajoittuu keskusvastapuolten säännösten noudattamiseen viidellä merkityksellisellä alalla liikkeeseen laskevan keskuspankin näkökulmasta: marginaalit, likviditeettiriskien valvonta, vakuudet, toimitus ja yhteentoimivuusjärjestelyt (19).
Käytännössä vaatimukset, joita keskusvastapuolten on näillä aloilla noudatettava, voivat perustua ESMAn tiettyjen säännösten (20) nojalla tekemiin virallisiin päätöksiin sekä erityisiin valvontaan liittyviin ESMAn arviointeihin ja menettelyihin sekä keskusvastapuolten valvontakomitean toimiin.
Lisäksi vakuusvaatimusten alaa säännellään tietyillä markkinarakenneasetuksen säännöksillä (21).
On tärkeää kuulla liikkeeseen laskevia keskuspankkeja päätöksistä, jotka koskevat mallien tarkistamista, stressitestausta ja toteutuma­ testausta niiden mallien ja parametrien validoimiseksi, jotka keskusvastapuoli on ottanut käyttöön laskiessaan vakuusvaatimuksiaan, maksukyvyttömyysrahaston rahoitusosuuksia, vakuuksille asetettavia vaatimuksia ja muita markkinarakenneasetuksen mukaisia riskienhallintatoimenpiteitä (22).
Sen vuoksi EKP suosittaa, että liikkeeseen laskevien keskuspankkien kuulemisissa keskitytään edelleen näihin viiteen alaan, mutta selkeytetään edelleen, minkä tyyppisistä ESMAn toimista liikkeeseen laskevia keskuspankkeja olisi kuultava (esimerkiksi sisällyttämällä kuulemisen piiriin valvontaan liittyvät arvioinnit).
Lisäksi kuulemisen olisi katettava kaikki asiaankuuluvat Euroopan markkinarakenneasetuksen säännökset, joissa ESMAlle annetaan valtuudet tehdä päätös tai suorittaa valvontaan liittyvä arviointi näillä aloilla.
2.
Vakavaraisuusvaatimusten päivittäminen
2.1.
Muutokset keskusvastapuolia koskeviin vaatimuksiin
2.1.1.
Osallistumista ja erottelua koskevat vaatimukset EKP suhtautuu myönteisesti ehdotukseen, jolla muutetaan keskusvastapuolten määritysosapuolille asettamia hyväksymisvaatimuksia.
Finanssialan ulkopuolisten vastapuolten erityispiirteet ovat erittäin merkityksellisiä keskusvastapuolimäärityksen yhteydessä, erityisesti kun otetaan huomioon viimeaikaiset kokemukset markkinoiden poikkeuksellisen suuresta volatiliteetista johtuvista suurista vakuuksien muutospyynnöistä.
Sen vuoksi keskusvastapuolten olisi arvioitava huolellisesti finanssialan ulkopuolisten vastapuolten erillinen likviditeet­ tiprofiili ennen kuin ne hyväksytään suoraan osallistuviksi osapuoliksi.
Keskusvastapuolten olisi erityisesti tutkittava, pystyvätkö finanssialan ulkopuoliset vastapuolet täyttämään vakuusvaatimusten mahdolliset korotukset tai maksulaiminlyöntirahaston rahoitusosuuksien korotukset oikea-aikaisesti myös stressikausien markkinaolo­ suhteissa.
Yksityiskohtaisempia selityksiä olisi oikeusvarmuuden vuoksi annettava erityisesti niiden säännösten vuorovaikutuksesta, joiden mukaan finanssialan ulkopuoliset vastapuolet hyväksytään Euroopan markkinaraken­ neasetuksen (23) mukaisesti määritysosapuoliksi ja joiden mukaan keskusvastapuoli on ilmoitettava Euroopan parlamentin ja neuvoston direktiivin 98/26/EY (24) mukaisena järjestelmänä.
Sen vuoksi EKP ehdottaa, että asiaa koskevissa teknisten sääntelystandardien luonnoksissa (25) olisi täsmennettävä finanssialan ulkopuolisten vastapuolten hyväksymisperusteiden osatekijät.
Lisäksi EKP ehdottaa EKPJ:n jäsenten lisäämistä luetteloon viranomaisista, joita ESMAn olisi kuultava näitä teknisten sääntelystandardien luonnoksia laadittaessa.
(19) (20) (21) (22) (23) (24)
Ks.
Euroopan markkinarakenneasetuksen 41, 44, 46, 50 ja 54 artikla.
Ks. Euroopan markkinarakenneasetuksen 25 artiklan 2 b kohta ja 25 b artiklan 1 kohta.
Ks. Euroopan markkinarakenneasetuksen 41 ja 49 artikla.
Ks. Euroopan markkinarakenneasetuksen 49 artikla; ks. lausunnon CON/2017/39 2.3 kohta.
Ks. Euroopan markkinarakenneasetuksen 17 artiklan 4 kohta.
Euroopan parlamentin ja neuvoston direktiivi 98/26/EY, annettu 19 päivänä toukokuuta 1998, selvityksen lopullisuudesta maksujärjestelmissä ja arvopaperien selvitysjärjestelmissä (EYVL L 166, 11.6.1998, s. 45).
(25) Ks. ehdotetun asetuksen 1 artiklan 29 alakohdan c alakohta, jolla lisätään Euroopan markkinarakenneasetuksen 37 artiklaan uusi 7 kohta.